Nike (yritys)
Nike (virallisesti äänetty: /ˈnaɪ.ki/) on yhdysvaltalainen urheilujalkineita ja urheiluvaatteita valmistava yritys, jonka pääkonttori sijaitsee Beavertonissa, Oregonin osavaltiossa Yhdysvalloissa. Yrityksen nimi on lähtöisin kreikkalaisen mytologian voitonjumalattarelta.
Nike on maailman suurin urheiluvaatteiden valmistaja.[1] Phil Knight perusti yrityksen vuonna 1972 ja on edelleen yrityksen johdossa, mutta yrityksen toimitusjohtajana toimii nykyään Mark Parker.
Nike markkinoi tuotteita omilla alamerkeillään, kuten Nike Golf, Nike Pro ja Air Jordan, sekä tytäryhtiöidensä, kuten Bauer, Cole Haan, Hurley International ja Converse, kautta. Yrityksen ensimmäiset tuotteet olivat koripallo- ja juoksukenkiä. Nykyisin Nike valmistaa myös tuotteita golfia, jalkapalloa, tennistä, jääkiekkoa, amerikkalaista jalkapalloa, haavipalloa, rullalautailua sekä krikettiä varten. Miesten Nike Air Pegasus on maailman myydyinpiä juoksukenkiä.[2]
Niken tuotteiden kohderyhmänä ovat nuoret ja materialistiset ihmiset.[3] Nike suunnittelee jalkineita myös halpaketjuja varten. Esimerkiksi Wal-Martin Starter-merkkiset kengät ovat Niken suunnittelemia.[4] Nikella on myös yhteistyötä Applen kanssa. Nike+-tuotesarjassa jalkineet keräävät tietoja, jotka välittyvät iPod-mediasoittimen näytölle.
Nikellä on yli 500 tehdasta 45 maassa.[5] Useimmat tehtaat sijaitsevat Aasiassa, esimerkiksi Kiinassa, Taiwanissa, Intiassa, Thaimaassa, Vietnamissa, Pakistanissa, Filippiineilä, Malesiassa ja Koreassa.[6] Aiemmin varovasti alihankkijoistaan kertonut Nike päätti vuosia kestäneen hiljaisuutensa paljastamalla vuonna 2005 yli 700 alihankkijansa nimet ja toimipaikat. Tiedoista ilmenee, että yritys työllistää noin 650000 ihmistä alihankkijoidensa kautta pääasiassa Aasiassa.[7] Niken tärkein sopimusvalmistaja on Yue Yuen[8].
Play Fair -kampanjan mukaan Niken voitto ennen veroja vuonna 2007 oli 2,2 miljardia dollaria. Se oli kasvanut neljässä vuodessa 52 %.[8]
Koska Niken tuotevalikoima kattaa monia urheilulajeja, sillä on kilpailua lähes jokaista urheilu- ja muotimerkkiä vastaan. Alun perin Nikellä ei ollut suoraa kilpailijaa, koska se ei ollut yksittäinen tuotemerkki.
Vuonna 2007 tehdyssä tutkimuksessa Nike todettiin elektroniikkavalmistaja Canonin ohella ympäristöystävällisimmäksi suuryritykseksi.[9] Yhdysvaltojen Uudessa Englannissa sijaitsevan Clean Air – Cool Planet -organisaation raportin mukaan Nike on kolmen ympäristöystävällisimmän joukossa 56 vertaillusta yrityksestä.[10]
Niken tuotteita suunnataan pääasiassa hyvätuloisille kuluttajille. Tuotteiden markkinoidaan Swoosh-logolla ja tunnuslauseella "Just do it".[11] Niken tuotteiden hinnat ovat usein kilpailijoitaan kalliimpia. Tuotteita myydään noin 110 maassa. Näkyvyyttä saadakseen yritys sponsoroi menestyneitä urheilijoita, urheiluseuroja ja koulujen urheilujoukkueita.
Sponsorointisopimuksia yrityksellä on muun muassa seuraavien huippu-urheilijoiden kanssa:
Uinti: Brendan Hansen, Cullen Jones, Jason Lezak ja Aaron Peirsol. Golf: Tiger Woods, Rory McIlroy
Tennis: Marija Šarapova, James Blake, Roger Federer, Rafael Nadal, Serena Williams ja Daniela Hantuchova Muita: Michael Schumacher, LeBron James, Kobe Bryant, Vince Carter, Lance Armstrong, Cristiano Ronaldo, Paul Rodriguez Jr, Reese Hoffa, Wayne Rooney ja Neymar
Sponsoroiduista urheilijoista ensimmäinen laajemmin tunnettu oli juoksija Steve Prefontaine.
Nikea on kritisoitu muun muassa työturvallisuuden, työaika- ja minimipalkkalakien rikkomisesta alihankkijoiden tehtailla Kiinassa, Vietnamissa, Indonesiassa ja Meksikossa.[12][13] Kritiikkiä on esitetty muun muassa Naomi Kleinin kirjassa No Logo ja Michael Mooren dokumenteissa.
Vuonna 1996 Life-lehti kertoi Niken alihankkijoiden käyttävän lapsityövoimaa jalkapallojen tuotannossa Kambodžassa ja Pakistanissa. Asian tultua julki Nike ohjeisti alihankkijoita olemaan käyttämättä lapsityövoimaa.[13]
Niken tehtaiden työolojen tultua julki useat kansalaisjärjestöt järjestivät Niken vastaisia boikotteja, ja Niken logoa alettiin maailmalla pilkata englanninkielisellä termillä "swooshtika", joka viittaa sanoihin "swoosh" (logon nimi) ja "swastika" (hakaristi).[14]
Aluksi Niken johto pyrki välttämään vastuun väittämällä, että ongelmat johtuvat alihankkijoista, eivät Nikestä. Asian saaman julkisuuden vuoksi Nike joutui kuitenkin pyörtämään kantansa ja sanoo nykyään pyrkivänsä valvomaan alihankkijoiden työoloja.[15]
Transclusion error: {{En}} is only for use in File namespace. Use {{lang-en}} or {{en icon}} instead. Transclusion error: {{En}} is only for use in File namespace. Use {{lang-en}} or {{en icon}} instead.
Luokka:Jalkinevalmistajat Luokka:Tekstiilivalmistajat Luokka:Vaatemerkit Luokka:Yhdysvaltalaiset teollisuusyritykset Luokka:Yhdysvaltalaiset pörssiyhtiöt Luokka:Kenkämerkit Luokka:Seulonnan keskeiset artikkelit